Document ID: 32013R1421

KOMMISSIONENS DELEGEREDE FORORDNING (EU) Nr. 1421/2013
af 30. oktober 2013
om ændring af bilag I, II og IV til Europa-Parlamentets og Rådets forordning (EU) nr. 978/2012 om anvendelse af et arrangement med generelle toldpræferencer
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr. 978/2012 af 25. oktober 2012 om anvendelse af et arrangement med generelle toldpræferencer og om ophævelse af Rådets forordning (EF) nr. 732/2008 (1), særlig artikel 3, stk. 2, artikel 5, stk. 3, og artikel 17, stk. 2, og
ud fra følgende betragtninger:
(1)
Ifølge artikel 3 i forordning (EU) nr. 978/2012 skal listen over berettigede lande ændres, når det er nødvendigt for at tage højde for ændringer i landenes internationale status eller klassifikation. Listen over berettigede lande findes i bilag I til nævnte forordning.
(2)
Artikel 4 i forordning (EU) nr. 978/2012 indeholder kriterierne for indrømmelse af toldpræferencer under den generelle toldpræferenceordning (GSP). Ifølge disse kriterier kan et land, der af Verdensbanken er blevet klassificeret som højindkomstland eller højere middelindkomstland i tre på hinanden følgende år, ikke indrømmes sådanne toldpræferencer. Listen over begunstigede lande under den generelle GSP-ordning fremgår af bilag II til nævnte forordning.
(3)
Ifølge artikel 17, stk. 1, i forordning (EU) nr. 978/2012 bør et land, der af FN klassificeres som et mindst udviklet land, indrømmes de i den særlige ordning for de mindst udviklede lande fastsatte toldpræferencer. Listen over begunstigede lande findes i bilag IV til nævnte forordning.
(4)
Republikken Kroatien (i det følgende benævnt »Kroatien«) blev medlem af Den Europæiske Union den 1. juli 2013. Kroatien bør derfor fjernes fra bilag I.
(5)
Republikken Sydsudan (i det følgende benævnt »Sydsudan«) er blevet en selvstændig stat. Den 14. juli 2011 vedtog De Forenede Nationers Generalforsamling resolution A/RES/65/308, hvorved Sydsudan blev optaget som medlem af FN. Den 18. december 2012 vedtog De Forenede Nationers Generalforsamling resolution A/RES/67/136, der tilføjede Sydsudan til listen over de mindst udviklede lande. Sydsudan bør derfor medtages i bilag I, bilag II og bilag IV.
(6)
Ved Europa-Parlamentets og Rådets forordning (EU) nr. 607/2013 af 12. juni 2013 om ophævelse af Rådets forordning (EF) nr. 552/97 om midlertidig tilbagetrækning af Myanmars/Burmas adgang til generelle toldpræferencer (2) ophævedes den midlertidige tilbagetrækning af Myanmars/Burmas adgang til den generelle toldpræferenceordning (GSP). Burma/Myanmar bør derfor fjernes fra tabellen i bilag I over »Berettigede lande, der er omfattet af arrangementet, som omhandlet i artikel 3, og som er blevet midlertidigt tilbagetrukket fra arrangementet for alle eller visse varer med oprindelse i disse lande«, fra tabellen i bilag II over »Begunstigede lande, der er omfattet af den generelle ordning, som omhandlet i artikel 1, stk. 2, litra a), og som er blevet midlertidigt tilbagetrukket fra nævnte ordning for alle eller visse varer med oprindelse i disse lande« og fra tabellen i bilag IV over »Begunstigede lande, der er omfattet af den særlige ordning for de mindst udviklede lande, som omhandlet i artikel 1, stk. 2, litra c), og som er blevet midlertidigt tilbagetrukket fra nævnte ordning for alle eller visse varer med oprindelse i disse lande«.
(7)
Folkerepublikken Kina (i det følgende benævnt »Kina«), Republikken Ecuador (i det følgende benævnt »Ecuador«), Republikken Maldiverne (i det følgende benævnt »Maldiverne«) og Kongeriget Thailand (i det følgende benævnt »Thailand«) er af Verdensbanken blevet blevet klassificeret som højere middelindkomstlande i 2011, 2012 og 2013. Kina, Ecuador, Maldiverne og Thailand bør derfor fjernes fra bilag II fra et år efter datoen for denne forordnings ikrafttræden.
(8)
Kommissionens forordning (EU) nr. 1127/2010 (3) fastlægger en treårig overgangsperiode for tilbagetrækning af Maldiverne fra den særlige ordning for de mindst udviklede lande, og i henhold til forordningen skal Maldiverne fjernes fra listen over lande, der er omfattet af den særlige ordning for de mindst udviklede lande, pr. 1. januar 2014. Maldiverne bør derfor fjernes fra bilag IV.
(9)
Ifølge artikel 5, stk. 2, i GSP-forordningen skal et GSP-begunstiget land og de erhvervsdrivende have tid til at tilpasse sig ordentligt til ændringen i landets status i forbindelse med arrangementet. Denne periode bør fastlægges for hvert berørt GSP-begunstiget land i de respektive bilag til forordning (EU) nr. 978/2012 -
VEDTAGET DENNE FORORDNING:
Artikel 1
I forordning (EU) nr. 978/2012 foretages følgende ændringer:
1)
Bilag I erstattes af teksten i bilag I til nærværende forordning.
2)
Bilag II erstattes af teksten i bilag II til nærværende forordning.
3)
Bilag IV erstattes af teksten i bilag III til denne forordning.
Artikel 2
Denne forordning træder i kraft den 1. januar 2014.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. oktober 2013.

Labels: 3
13
18
19